31997D0276
L 108/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 април 1997 година
за изменение на Решение 93/437/ЕИО относно определяне на специални условия, регулиращи вноса на рибни продукти с произход от Аржентина
(текст от значение за ЕИП)
(97/276/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. относно определяне на ветеринарно-санитарните изисквания за производството и пускането на пазара на рибни продукти (1), последно изменена с Директива 96/23/ЕО (2), и по-специално член 11, параграф 4, буква а) от нея,
като има предвид, че Решение 93/437/ЕИО на Комисията от 30 юни 1993 г. относно определяне на специални условия, регулиращи вноса на рибни продукти с произход от Аржентина (3), последно изменено с Решение 96/262/ЕО (4), установява образец за здравен сертификат, който трябва да съпровожда рибните продукти с произход от Аржентина, с изключение на двучерупчести мекотели, бодлокожи, ципести и морски коремоноги във всякакъв вид;
като има предвид, че член 3 от Решение 97/20/ЕО на Комисията от 17 декември 1996 г. относно създаване на списък на трети страни, които отговарят на изискванията за равностойност при производството и пускането на пазара на двучерупчести мекотели, бодлокожи, ципести и морски коремоноги (5), предвижда адукторните мускули от разред миди, различни от аквакултури, чиито вътрешности и полови жлези са напълно отстранени, да могат да бъдат внасяни от трети страни, невключени в списъка от приложението по-долу;
като има предвид, че Аржентина официално е поискала разрешение от Комисията да изнася адукторни мускули от клас миди, различни от аквакултури, чиито вътрешности и полови жлези са напълно отстранени, към територията на Европейската общност;
като има предвид, че Аржентина, за да може да се възползва от възможността, предвидена в член 3 от Решение 97/20/ЕО, член 2 от Решение 93/437/ЕИО и образецът за здравен сертификат в приложение А, трябва да бъдат изменени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Уводната част на член 2 от Решение 93/437/ЕИО се заменя със следния текст:
„Рибните продукти с произход от Аржентина трябва да отговарят на следните условия:“
Член 2
Приложение А към Решение 93/437/ЕИО се заменя с приложението към настоящото решение.
Член 3
Настоящото решение се прилага от 1 май 1997 г.
Член 4
Адресати на настоящото решение са държавите-членки.
Съставено в Брюксел на 11 април 1997 година.